Diari Oficial de la Generalitat Valenciana


Sumari del DOGV 5941, del 27-01-2009 (2009/554)

RESOLUCIÓ de 17 d'octubre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Euroatomizado, SA per a una indústria de fabricació d'argiles atomitzades al terme municipal d'Onda.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5941

Data del DOGV
:   27-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/554


Data del document
:   17-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Onda
    * ceràmica
    * empresa privada

RESOLUCIÓ de 17 d'octubre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Euroatomizado, SA per a una indústria de fabricació d'argiles atomitzades al terme municipal d'Onda. [2009/554]  
Vist l'expedient de referència incoat a instàncies del Sr. Claudio Vacchi Ghetti, en nom de l'empresa Euroatomizado, SA, amb CIF A-12488672 i domicili social al Polígon Industrial El Colomer, parcel·la 41, camí del Colador, s/n d'Onda (Castelló), s'emet aquesta resolució de conformitat amb els següents  
Antecedents de fet  
Primer. Amb data 29 de gener de 2008, el Sr. Claudio Vacchi Ghetti, en representació de la mercantil Euroatomizado, SA, presenta un escrit en el Registre General dels Serveis Territorials de la Conselleria de Medi Ambient, Aigua, Urbanisme i Habitatge de Castelló, en el qual comunica la seua intenció de realitzar una modificació de les instal·lacions existents que considera no substancial.  
Amb data 5 de febrer de 2008, es rep l'esmentada sol·licitud en el Registre General de la Conselleria de Medi Ambient, Aigua, Urbanisme i Habitatge.   
La modificació consisteix en la connexió de les accions següents:   
Instal·lació de nova maquinària en diferents seccions de l'empresa, la qual cosa suposa un increment de la potència instal·lada d'1.225,932 kW.   
Construcció d'un nou graner cobert per a matèries primeres (4.225 m²) com també de dues marquesines de 635 m² i 1.082 m², respectivament.  
A la sol·licitud s'adjunta la documentació següent: justificació tècnica del caràcter de la modificació com a no substancial, annex amb la resolució de la Direcció General de Qualitat Ambiental per la qual es va atorgar l'autorització ambiental integrada i plànol de la instal·lació amb la situació definitiva de la maquinària.  
Segon. Amb data 18 de febrer de 2008 es requereix a l'empresa la presentació de documentació complementària, la qual s'aporta amb data 9 d'abril de 2008.  
Tercer. Amb data 9 de juliol de 2008 es notifica a l'empresa la resolució per la qual s'inicia un procediment de modificació d'ofici de l'autorització ambiental integrada de què disposa.  
Quart. Amb data 14 de juliol de 2008, es remet la documentació presentada per l'empresa a l'Ajuntament d'Onda, a fi que aquest emeta un informe sobre la modificació proposada, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental. L'Ajuntament d'Onda no s'hi pronuncia.  
Cinqué. Amb data 16 d'octubre de 2008 es remet el tràmit d'audiència a l'interessat, el qual presenta al·legacions que han estat incorporades en aquesta modificació de l'autorització ambiental integrada.  
Als anteriors fets s'apliquen els següents  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments i, per tant, l'incompliment dels valors límit d'emissió establits en l'instrument d'intervenció ambiental, iniciarà un procediment de modificació d'ofici, en els termes establits en aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer  
Modificar la Resolució de 20 de desembre de 2004 per la qual s'atorga autorització ambiental integrada a l'empresa Euroatomizado, SA per a les instal·lacions de fabricació d'argiles atomitzades, ubicades al Polígon Industrial El Colomer, parcel·la 41, camí del Colador, s/n, d'Onda (Castelló), inscrita en el Registre General d'Instal·lacions IPPC de la Comunitat Valenciana amb el número 011-04/AAI/CV.  
La modificació afectarà els aspectes següents:   
1. Valors límit d'emissió  
1.1. Emissions atmosfèriques  
S'inclouran en l'autorització els focus d'emissió a l'atmosfera F-10 a F-13 i en quedarà la taula com segueix:  
Núm. focus Descripció  
F-1 Atomitzador 1 Secció atomització  
F-2 Atomitzador 2  
F-3 Atomitzador 3  
F-4 Atomitzador 4  
F-8 Turbina 1 Secció cogeneració  
F-5 Filtre 1 Aspiracions de partícules  
F-7 Filtre 2  
F-8 Filtre 3  
F-9 Filtre 4  
F-10 Atomitzador 5 Secció atomització  
F-11 Atomitzador 6  
F-12 Turbina 2 Secció cogeneració   
F-13 Filtre 5 Aspiració de partícules  
Els nous focus hauran de complir les condicions incloses en l'autorització ambiental integrada concedida.  
2. Soroll  
En el termini de tres mesos l'empresa haurà d'aportar la documentació corresponent a l'auditoria acústica que s'haurà de realitzar quan s'execute l'ampliació, a fi de comprovar que els nivells de sorolls transmesos per l'activitat compleixen els límits establits per la legislació vigent.  
3. Procediments i mètodes de gestió de residus  
3.1. Producció de residus  
La següent taula reflecteix les modificacions en la capacitat de producció de residus per raó de l'ampliació projectada:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
3.2. Gestió de residus  
La següent taula reflecteix les modificacions en la gestió de residus per raó de l'ampliació projectada:  
Segon  
Abans de la posada en marxa de l'ampliació el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
Certificat visat pel tècnic director de l'execució del contingut de la memòria, en el qual s'acredite que les instal·lacions i l'activitat s'ajusten a la memòria presentada i autoritzada, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 17 d'octubre de 2008.- El director general per al Canvi Climàtic: Jorge Lamparero Lázaro.